המשרד (סדרת טלוויזיה ישראלית)

המשרד היא סדרת טלוויזיה ישראלית מוקומנטרית המבוססת על סדרה בריטית באותו השם. הסדרה הישראלית עלתה לשידור בערוץ yes Comedy החל מ-10 באוגוסט 2010, והיא בת 15 פרקים בעונתה הראשונה. העונה השנייה עלתה ב-13 בדצמבר 2012. הסדרה מתמקדת במשרד אפור ומשמים, השוכן באזור התעשייה של יהוד. המשרד הוא סניף כושל של חברה לאספקת ציוד משרדי הנושאת את השם "פייפר אופיס". את הסניף מנהל גיבור הסדרה, אבי משולם - לוזר בן 40, בעל עודף משקל ובעיות דימוי עצמי, שגורמות לו להיות שקרן, חנפן, ובאופן כללי אדם בלתי נסבל. הוא בטוח שהוא סטנדאפיסט נפלא (ומביך לעיתים קרובות את הסובבים אותו בהומור שחור ובדיחות גזעניות וסקסיסטיות), שרק במקרה נקלע למשרד עלוב ולמשרה שאין לאן להתקדם ממנה. ההנהלה שמעליו כל הזמן רוצה לפטר אותו, העובדים שלו מתעבים אותו, אך הוא ממשיך להיות אופטימי ולדבר בסיסמאות שנלקחו מספרי הניהול השבלוניים ביותר. במהלך הפרקים עוקבים אחרי גיבורי הסדרה, אהבותיהם ושנאותיהם, הרגעים המשפילים והרגעים היפים שלהם, ובמיוחד אחרי מרדפו המתמיד של אבי אחר קצת כבוד והערכה וכישלונו המתמיד להשיג אותם. אבי משולם (דביר בנדק) - המנהל הגזען, הסקסיטסט והשמרן, חסר הטקט והמודעות של סניף "פייפר אופיס" ביהוד. מבוסס על דמותו של דייוויד בסדרה המקורית. יריב שאולי (מעיין בלום) - סגנו ויד ימינו של אבי משולם, נודניק משרדי ועוף מוזר. מבוסס על דמותו של גארת׳ בסדרה המקורית. יוסי (אלדד פריבס) - הבחור הטוב של המשרד ובין השפויים היחידים בסביבה. מבוסס על דמותו של טים בסדרה המקורית. דנה (מלי לוי) - מזכירת הקבלה הנעימה וחסרת הביטחון של המשרד. מבוססת על דמותה של דון בסדרה המקורית. ילנה (הלנה ירלובה) - הבוסית הרוסייה של אבי, אשר חברה בהנהלה הארצית של "פייפר אופיס". לאה (איילת רובינסון) - עובדת חוזרת בתשובה, דעתנית ועומדת על שלה בכל הנוגע לאמונתה. בכל פרקי הסדרה היא תמיד באותו שלב מתקדם של הריון. קרול (רוברטו פולק) - רואה חשבון רומני וציני. המבוגר ביותר מבין עובדי המשרד. עבד (ג'מיל חורי) - הומוסקסואל ועובד ערבי ישראלי, שבגלל מוצאו ונטיתו המינית מושם ללעג בקרב חלק מעובדי המשרד החשוכים. יבגני (דימה רוס) - עובד ממוצא רוסי, נמוך ושתקן בעל מבטא כבד, שחי בתוך עולם פנימי עשיר ומביע לפעמים תאוריות תימהוניות על החיים. רגב (אמיר וולף) - אדם שקט ונעים הליכות שמגיע למשרד כעובד זמני. שירי (נועה וולמן) - עובדת תמימה בת 18 הבולטת ביופיה. אבבה (אבי) (יוסי ואסה) - אחראי כוח אדם, בן העדה האתיופית, שאבי אולץ לקבל למשרד על ידי ההנהלה. ריקי (הילה סורג'ון פישר) - העובדת השנייה שאבי נאלץ לקבל מהסניף שנסגר. אישה נכה, אופטימית שמחפשת אהבה. לביא (אלון חמאווי) - עובד במחסן המשרד והחבר הערס של דנה. סמי (יניב סוויסה) - עובד במחסן המשרד. שימי גואטה (שי אביבי) - חבר גס רוח ובוטה של אבי. מוטי (עודד מנסטר) (עונה 2) - עובד חדש ואינטרסנט שהגיע מהסניף החיפאי. "המשרד", במסד הנתונים הקולנועיים IMDb (באנגלית) "המשרד", במסד הנתונים הקולנועיים KinoPoisk (ברוסית) המשרד - הגרסה הישראלית, באתר yes וואלה סמדר שילוני, גם לנו מגיע, באתר ynet, 10 באוגוסט 2010 לילך וולך‏, ג'וב טוב: על הגרסא הישראלית של "המשרד", באתר וואלה, 11 באוגוסט 2010 יצחק טסלר, ביטוח מנהלים: ביקורת על "המשרד", nrg, ‏11.8.2010 מורן שריר, דביר בחנות חרסינה, באתר הארץ, 1 בספטמבר 2010 סמדר שילוני, משרד אוצר, באתר ynet, 10 בנובמבר 2010 אביעד פוהורילס, הרגו אותנו ברכות: על פרק הסיום של "המשרד", באתר nrg, nrg, ‏17 בנובמבר 2010 אודי הירש‏, משרד הפליטה: על סיום העונה של "המשרד", באתר וואלה, 17 בנובמבר 2010 אהוד קינן, המשרד 2: האהבה לא מנצחת, באתר ynet, 14 בדצמבר 2012 לילך וולך‏, "המשרד" - הקומדיה שלא מנסה להצחיק אתכם, באתר וואלה, 14 בדצמבר 2012 עמי פרידמן, "המשרד" עונה 2: עדיף לעבוד מהבית, באתר nrg‏, 9 בינואר 2013